open-index/open-wikipedia-markdown huggingface dataset:
नलिनी बाला देवी

**नलिनी बाला देवी** (२३ मार्च १८९८ – २४ दिसम्बर १९७७) असमिया भाषा की प्रसिद्ध कवयित्री थीं। वे अपनी राष्ट्रवादी तथा रहस्यवादी कविता के लिये प्रसिद्ध हैं। उनके साहित्यिक योगदान के लिये भारत सरकार ने १९५७ में उन्हें पद्मश्री से सम्मानित किया तथा १९६८ में उनकी काव्यकृति *[[अलकनन्दा नदी|अलकनन्दा]]* के लिये उन्हें साहित्य अकादमी पुरस्कार (असमिया) प्रदान किया गया।

## साहित्यिक योगदान
पति की अकाल मृत्यु पर पाँच सन्तानों के साथ कष्टपूर्ण जीवन बिताना पड़ा। इसके बाद दुर्भाग्यबश उनके दो पुत्रों की भी अकाल मृत्यु हो गयी। इस वेदना से जर्जर उन्होने अपना जीवन ईश्वर को अर्पित कर दिया। उन्होने अपना समय वेद, गीता, उपनिषद और भागवत पुराण बके अध्ययन में लगाया। शैशव में अंकुरित सुप्त प्रतिभा अब जागृत हो उठी। विवाह के समय उनके श्वसुर ने उनको एक स्वर्ण कलम उपहार दिया था। बाद में उन्होने उस कलम का मान रखा। पिता के उपदेश और प्रेरणा ने उनके जीवन युद्ध में उनकी विजय सुनिश्चित की। मात्र दस वर्ष की आयु में 'पिता' नामक कवितार से उन्होने कवि जीवन में प्रवेश लिया।

; प्रकाशित काव्यग्रन्थः-
# सन्धियार सुर (१९२८)
# सपोनर सुर (१९४३)
# स्मृतितीर्थ (१९४८)
# परशमणि (१९५४)
# युगदेवता (१९५७)
# जागृति (१९६०)
# अलकानन्दा (१९६७)
# विश्वदीप(१९७०)
# अन्तिम सुर।

; आत्मकथा-
# एरि अहा दिनबोर (१९७६)।

; प्रबन्ध -
#शान्तिपथ।

; जीवनीमूलक ग्रन्थः-
# स्मृति तीर्थ (पिता के जीवन के आधार पर रचित)
# सरदार बल्लभ भाई पटेल 
# विश्वदीपा।

;अप्रकाशित ग्रन्थः-
# जोनाकीर स्वप्न सुरभि
# मन्दाकिनी
# सन्धियार सपोन परशमेघदूत इत्यादि।

## सन्दर्भ

श्रेणी:असमिया साहित्यकार
श्रेणी:साहित्य अकादमी द्वारा पुरस्कृत असमिया भाषा के साहित्यकार
फातमागुल

**क्या क़ुसूर है फातमागुल का?** (तुर्की:Fatmagül'ün Suçu ne?), तुर्की की एक अति लोकप्रिय टेलीविज़न शृंखला थी जिसका प्रसारण 16 सितंबर 2010 से 21 जून 2012 के बीच हुआ था। इस शृंखला में दिखाया गया है की कैसे एक बलात्कार पीड़िता विपरीत परिस्तिथियों से लड़कर एक शक्तिशाली लड़की में बदल जाती है और और उसकी नफरत कैसे प्यार में बदल जाती है। कार्यक्रम की लोकप्रियता को देखते हुए इस कार्यक्रम का प्रसारण भारत समेत 24 देशों में उनकी मातृभाषा में किया जा चुका है तथा प्राय हर देश में इसे अपार सफलता प्राप्त हुई है। भारत में इसे ज़िंदगी (टीवी चैनल) पर प्रसारित किया गया था। 

## कथानक
यह कहानी फातमागुल नाम की एक लड़की के इर्द-गिर्द घूमती है जो कि तुर्की के एक गांव में अपने भाई रहमी और अपनी भाभी मुकद्दस के साथ रहती है। फातमागुल की सगाई आसपास के एक मछुआरे मुस्तफा के साथ हो जाती है और जल्दी ही उसकी शादी होने वाली होती है लेकिन, एक रात उसके साथ 3 अमीर लड़के नशे की हालत मे बलात्कार करते हैं।
उन लडकों के साथ एक लड़का जिसका नाम केरिम भी था। केरिम उसके साथ बलात्कार तो नहीं करता पर उसे यह भी पता नहीं चलता कि उसके सामने क्या हो रहा है क्योंकि वह नशे में होता हैं। इस धारावाहिक में तब अचानक ऐसा मोड़ आता है जब केरिम की शादी फातिमा गुल से हो जाती है और वह उसे इंसाफ दिलाने की हर संभव कोशिश करता है।

## पात्र
बेरेन सात, एंगिन आक्युरेक, कान टशनेर, फिरत चलिक, बुग़रा गुलसोय तथा सेदा गुवेन द्वारा मुख्य भूमिकाएं निभाई गई हैं।

## मौसम

## प्रसारण
भारत, पाकिस्तान, फ्रांस, ग्रीस, रोमानिया, युक्रेन, मिस्र, इंडोनेशिया, ईरान, अफग़ानिस्तान आदि देशों में फातमागुल को स्थानीय भाषाओं में डब करके दिखाया जा चुका है|

## सफलता
पाकिस्तान की दूसरी सबसे लोकप्रिय तुर्की श्रृंखला थी, जो कि 2013 में शीर्ष पर चल रहे ज़िंदगी गुलज़ार है, कंकड़ और औन-जा़रा जैसे पाकिस्तानी शो से ऊपर थी। पाकिस्तानी शहरी और ग्रामीण बाजार में 2.5 करोड़ से ऊपर दर्शकों की संख्या के साथ सीरीज की औसत रेटिंग 6.4 दर्ज हुई थी। इश्क़ ए ममनू, फरीहा, और मेरा सुल्तान भी पाकिस्तान में अति लोकप्रिय तुर्की धारावाहिक हैं।

भारत में फातमागुल, फेरिहा के बाद दूसरा तुर्की धारावाहिक था, जिसे भारतीय दर्शकों ने काफी पसंद किया और सराहना की। इसी सफलता को देखते हुए इसका भारतीय रूपांतरण बनाया जा रहा है।

## रूपांतरण
**[[क्या क़ुसूर है अमला का?]]*

## सन्दर्भ

श्रेणी:टीवी कार्यक्रम
भाषा की राजनीति

225px|अंगूठाकार|दाएँ|फ्रांसीसी बहुल ब्रसेल में एक जगह फ्लेमी भाषा बोलने वाले लोग रहते हैं, इस कारण दोनों भाषाओं में निर्देश दिये गए हैं।
**भाषा की राजनीति** करने वाले लोग भाषाई मतभेद उत्पन्न कर उसका राजनीतिक लाभ उठाते हैं। सामान्यतः भाषा की राजनीति राजनेताओं द्वारा की जाती है। जिसमें कई नेता चाहे वे किसी अन्य भाषा में आम तौर पर बात करते हों, लेकिन जनता के सामने उनकी भाषा में बात करते हैं, जिससे जनता को विश्वास हो कि वह नेता उन्हीं का है। इस तरह का कार्य नेता अपना रिश्ता जनता से जोड़ने के लिए करते हैं। इसके अलावा भी कई प्रकार से भाषा की राजनीति की जाती है।

## प्रकार
### आधिकारिक भाषा
किसी भी देश में उसकी भाषा के संरक्षण और विकास के लिए यह आवश्यक है कि उसी भाषा में सरकार कार्य करे और सभी सुविधाओं को भी उसी भाषा में प्राप्त किया जा सके। इस कारण हर देश में आधिकारिक भाषा चुना जाता है। जिससे उसी भाषा में सरकार कार्य कर सके। यह भाषा उस देश में सबसे अधिक लोगों द्वारा बोली, समझी जाती है या उस देश में निर्मित भाषा होती है। लेकिन कुछ देशों में एक से अधिक भाषाओं के बोले और समझे जाने व कई भाषाओं का जन्म स्थान होने के कारण आधिकारिक भाषा चुनने में समस्या उत्पन्न होती है।

यदि कोई ऐसे देश की सरकार अपने देश की किसी भाषा को आधिकारिक भाषा बना ले तो विपक्ष में, मुख्य रूप से दूसरे भाषी क्षेत्रों में रहने वाले राजनीतिक दल इसका विरोध करते हैं। जिससे दूसरे भाषी लोग विपक्ष को आने वाले चुनाव में मत दे सकें। अपने चुनावी कार्यक्रमों में भी इसे ही मुद्दा बनाते हैं, जिससे इस बात को कोई न भूले और मुद्दे को और भी गंभीर बनाया जा सके।

### राष्ट्रीयता
कई भाषाएँ राष्ट्र से जुड़ी होती हैं। अपने आप को देश से जुड़ा दिखाने और मातृ भूमि से प्रेम दिखाने के लिए भी कई लोग उस देश से जुड़ी भाषा बोलते हैं और उसका प्रचार करते हैं। यह अपने देश की भाषा के संरक्षण के लिए भी आवश्यक है और उस भाषा को बोलने वाले लोगों का इससे समर्थन और सहायता भी प्राप्त होता है। 

## सन्दर्भ

## बाहरी कड़ियाँ
* भाषा की राजनीति - ज़ी न्यूज़

श्रेणी:भाषा नीति
ढाका-इस्तांबुल फ्रेट कॉरिडोर

**ढाका-इस्तांबुल फ्रेट कॉरिडोर **एक अंतर्राष्ट्रीय रेल मार्ग परियोजना है। यह रेल मार्ग परियोजना बांग्लादेश,भारत,पाकिस्तान ,ईरान और तुर्की को जोड़ती है।भारत का पूर्वी डेडीकेटेड फ्रेट कॉरिडोर इस कॉरिडोर का एक हिस्सा है। 
 
## परियोजना
यह प्रस्तावित परियोजना ६,००० किलोमीटर दूरी के अंतराल में फैली हुई है। इस एकीकृत माल भाड़ा रेलवे नेटवर्क से निम्न देश जुड़ेंगे। 
*बांग्लादेश
*भारत 
*पाकिस्तान
*ईरान
*तुर्की
 
## परियोजना का कोड
इस परियोजना का कोड है :ITI-DKD-Y

## कॉरिडोर के मुख्य स्टेशन
# ढाका 
# कोलकाता 
# कानपुर 
#दिल्ली 
#अटारी 
#लाहौर 
#इस्लामाबाद 
#तेहरान 
#इस्तांबुल

## लाभ
यह माना जाता है कि एशिया प्रशांत क्षेत्र के व्यापार और आर्थिक विकास के लिए ढाका से एक ट्रान्स् कंटेनर माल ट्रेन बांग्लादेश, भूटान, भारत, नेपाल, पाकिस्तान, अफगानिस्तान, ईरान और तुर्की में इस्तांबुल तक पहुँचेगी। हालाँकि भूटान और अफगानिस्तान रेलवे मार्ग से जुड़े नहीं हैं। फिर भी भूटान को सड़क मार्ग से कोलकाता के लिए जोड़ा गया है और कंटेनर के द्वारा रेलवे स्टेशन क्वेटा से सड़क मार्ग से अफगानिस्तान में पहुँचाया जा सकता है। नेपाल का दक्षिणी शहर बीरगंज कोलकाता से भी इस गलियारे से जुड़ा हुआ है। इस प्रकार इस कॉरिडोर से अप्रत्यक्ष रूप से भूटान ,नेपाल और अफ़ग़ानिस्तान लाभान्वित होंगे।

## सन्दर्भ

श्रेणी:परियोजनाएँ
श्रेणी:रेल
श्रेणी:एशिया
बेव विल्सन

**बेव विल्सन** () एक ऑस्ट्रेलियाई महिला क्रिकेट टीम की पूर्व महिला क्रिकेट खिलाड़ी है, जो ऑस्ट्रेलिया के लिए १९७० के दशक में एक दिवसीय अंतर्राष्ट्रीय मैच और टेस्ट क्रिकेट मैच खेला करती थी।

## सन्दर्भ

श्रेणी:ऑस्ट्रेलियाई महिला एक दिवसीय अन्तरराष्ट्रीय क्रिकेट खिलाड़ी
श्रेणी:ऑस्ट्रेलियाई महिला टेस्ट क्रिकेट खिलाड़ी
श्रेणी:ऑस्ट्रेलियाई महिला क्रिकेट खिलाड़ी
श्रेणी:जीवित लोग
श्रेणी:1949 में जन्मे लोग
धोद

**धोद**, 2002 में फ़्रान्स में में शुरू किया गया एक संगीत समूह है और इसके निर्देशक रहीस भारती है जो राजस्थान, भारत के संगीतकारों को एक साथ लाते है।

## इतिहास और प्रशिक्षण

धोद का नाम रहीस भारती के मूल गांव से आता है। यह समूह संगीतकारों, पारंपरिक नर्तकियों (घूमर नृत्य), फकीरों, अग्नि-भक्षी, गायकों, पारंपरिक तबला, ढोलक, हारमोनियम, कारटेल, भपंग, भारतीय यहूदी वीणा), कलाबाजों और कवियों से बना है।

प्रशिक्षण हर्मोनिया मुंडी लेबल द्वारा हस्ताक्षरित किया गया है।

## समूह की यात्रा
2000 में रहीस भारती कोर्सिका गए, जहां वो अपने पारंपरिक संगीत से अवगत कराना चाहते थे, और पहले से ही धोद ग्रुप की कल्पना कर रहे थे। इसके बाद उन्होंने जल्द अन्य भारतीय संगीतकारों में लाया। इस तरह उन्होंने 2002 में धोद समूह को पारंपरिक राजस्थानी संगीत के प्रदर्शन के लिए बनाया गया। इस संगीत समूह के मंच पर संगीतकार, नर्तक, अग्नि-भक्षी, कलाबाज और फकीर शामिल हैं।

धोद ने 110 से अधिक देशों में 1,500 से अधिक संगीत कार्यक्रमों का आयोजन किया है। समूह ने अंतर्राष्ट्रीय कार्यक्रमों में भी आयोजन किया है। समूह ने फ्रांस के पूर्व राष्ट्रपति फ्रांस्वा होलान्द, भारत के राष्ट्रपति ए॰ पी॰ जे॰ अब्दुल कलाम, तथा प्रधानमंत्री नरेंद्र मोदी के लिए कैरोसेल डु लौवर में प्रदर्शन किया है।

समूह नियमित रूप से अन्य कलाकारों के साथ मंच साझा करता है और होसिन बौकेला40, एस्मा रेडजेपोवा, डीगो कारास्को, रोमानो ड्रोम, ओरचेस्ट्रा दी पियाज़ा विट्टोरिओ सासा के साथ प्रदर्शन किया है। उन्होंने मैथ्यू चीडिड के साथ भी मंच साझा किया है।

2007 में, समूह ने मध्य यूरोप, स्पेन (फ्लेमेंको) और राजस्थान के जिप्सियों द्वारा एक साथ संगीत लाते हुए शो ला रूट डे फिल्स डू वेंट में भाग लिया।

समूह टुर आधारित है, जहाँ रहीस भारती रहते हैं और राजस्थान में भी है, जहाँ अधिकांश संगीतकार रहते हैं।

## सन्दर्भ

श्रेणी:राजस्थान
श्रेणी:भारतीय संगीत
कॅथ्रीन डॉयर सुलिवन

**कॅथ्रीन डॉयर सुलिवन** का जन्म ३ अक्टूबर १९५१ को हुआ था। वह अमेरिकन भूविज्ञानी और NASA की अंतरिक्ष यात्री थी। उनका जन्म न्यू जर्सी के पैटरसन शहर में हुआ था। उन्होंने १९६९ में अपनी ग्रेजुएशन कैलिफ़ोर्निया के वुडलैंड हिल्स ज़िले के विलियम होवार्ड टाफ्ट हाई स्कूल से प्राप्त की। १९७३ में कैलिफोर्निया विश्वविद्यालय से उन्हें पृथ्वी विज्ञान में विज्ञान स्नातक की डिग्री से सम्मानित किया गया। और १९७८ में भूविज्ञान में उन्होंने पीएच.डी हासिल की डलहौजी विश्वविद्यालय से। जब वह डलहौजी में थी तब उन्होंने कई समुद्र विज्ञान अभियानों में भाग लिया, अटलांटिक और प्रशांत महासागरों की गहराई का भी अधयन्न किया। १९८८ में सुलिवन एक समुद्र विज्ञान अधिकारी के रूप में अमेरिकी नौसेना रिजर्व में शामिल हुई और २००६ में कप्तान के रूप में रिटायर हुई। उन्होंने राष्ट्रीय समुद्रीय और वायुमंडलीय प्रशासन के लिए मुख्य वैज्ञानिक के रूप में कार्य किया। और नासा से पहले, सुलिवन ने एक समुद्र विज्ञानी के रूप में अलास्का में काम किया।

११ अक्टूबर १९८४ में, सुलिवन ने पहली बार अंतरिक्ष यान के बाहर पृथ्वी के वायुमंडल से परे गतिविधि की अपने अंतरिक्ष शटल चुनौती के दौरान जो की प्रशंसनीय थी। सुलिवान और मिशन विशेषज्ञ डेविड लीस्त्मा ने ३.५ घंटे की अंतरिक्ष सैर की जिसमे उन्होंने एक डिजाइन संचालित किया जो की यह पर्दर्शित करता था की उपग्रह कक्ष में ईंधन भरा जा सकता है। उनके आठ दिन के मिशन के दौरान चालक दल ने पृथ्वी विकिरण बजट सैटेलाइट तैनात की जिसमे उन्होंने पृथ्वी की वैज्ञानिक अवलोकन OSTA-3 पल्लेट के साथ आयोजित किया।अप्रैल १९९० में सुलिवन ने STS-31 पर चालक दल के रूप में कार्य किया जो की २४ अप्रैल, १९९० को कैनेडी स्पेस सेंटर, फ्लोरिडा से निकला था। अपने पांच दिवसीय मिशन के दौरान अंतरिक्ष शटल डिस्कवरी पर सवार चालक दल के सदस्यों ने हबल स्पेस टेलीस्कोप तैनात की और भारहीनता के प्रभाव और चुंबकीय क्षेत्र का आयोजन चाप भी देखा। उन्होंने बहुत से कैमरों को ,कार्गो खाड़ी कैमरों आइमैक्स ३८० मील की दूरी के अपने रिकॉर्ड की स्थापना की ऊंचाई से पृथ्वी की टिप्पणियों की स्थापना की। उन्होंने पृथ्वी के ७६ ग्र्हस्थल १२१ घंटो में पूरे किये और २९ अप्रैल १९९० को एडवर्ड्स एयर फोर्स बेस, कैलिफोर्निया को उतरा। डॉ सुलिवन ने STS-45 के मिशन में पेलोड के कमांडर के रूप में सेवा की जो की पहला स्पेसलैब मिशन था जो की ग्रह पृथ्वी के लिए नासा के मिशन को समर्पित किया गया था। कॅथ्रीन डॉयर सुलिवन ने १९९३ में NASA को छोड़ने से पहले उन्होंने तीन अंतरिक्ष शटल मिशन पर उड़ान भरी और अंतरिक्ष में ५३२ घंटे लॉग इन किया। 

## पुरस्कार और अन्य मान्यता
* १९९१ में हेली स्पेस फ्लाइट अवार्ड 
* २००४ में अंतरिक्ष यात्री के हॉल का फेम पाया 
* २०१६ में रेचल कार्सन अवार्ड भी जीता पर्यावरण नेतृत्व के लिए राष्ट्रीय Audubon सोसायटी की ओर से।
* एडलर तारामंडल महिलाओं की और से अंतरिक्ष विज्ञान पुरस्कार भी प्राप्त किया।

## सन्दर्भ

श्रेणी:महिला अंतरिक्ष यात्री
श्रेणी:अमेरिका के अंतरिक्षयात्री‎
अनुराधा टी. के.

**अनुराधा टी. के.** एक भारतीय महिला हैं। वह भारतीय विज्ञानक अनुसंधान केंद्र (इसरो) में पहली औरत हैं जिन्हें 2011 में अभियान (जीसैट 12) का निर्देशक बनाया गया।  अनुराधा टी. के.  ने अपनी ग्रेजुएशन की पढ़ाई युवीसीई, बंगलोर से की। इसी वर्ष उन्हें इसरो में नौकरी मिल गई। इसरो में आने से ही उनकी सफलताओं की कहानियाँ जारी हैं। 

## जीवनी
अनुराधा टी.के. जन्म बेंगलुरु, कर्नाटक में हुआ था। उन्होंने बैंगलोर में यूनिवर्सिटी विश्वेश्वराय कॉलेज ऑफ इंजीनियरिंग में इलेक्ट्रॉनिक्स में स्नातक की उपाधि प्राप्त की। उन्होंने १५ जुलाई, २०११ को सतीश धवन अंतरिक्ष केंद्र से अंतरिक्ष में जीएसएटी -१२ उपग्रह को लॉन्च करने में महत्वपूर्ण भूमिका निभाई थी। परियोजना निदेशक के रूप में, उन्होंने जीएसएटी -१०, जीएसएटी -९, जीएसएटी -१७ और जीएसएटी -१८ संचार उपग्रहों के प्रक्षेपण का भी निरीक्षण किया। उनकी विशेषता उपग्रह जांच प्रणाली है जो अंतरिक्ष में एक बार उपग्रह चला जय तो उनके प्रदर्शन पर नज़र रखती है।

## सफलताएँ
* वह लगभग 20 सदस्यों वाले समूह का नेतृत्व करती हैं, जिन्होंने आज तक निम्नलिखित गतिविधियों का प्रदर्शन किया है:
** तकनीकीऔर बिजली आधारित प्रणाली प्रबंधन
** यंत्रीकरण
** बाद में इन प्रबंध और प्रावधानों को अंतरिक्ष यान अनुप्रयोगों में सक्षम बनाने के लिए काम किया
* वह कई परियोजनाओं में परियोजना प्रबंधक, उप परियोजना निर्देशन और सहियोगी परियोजना निर्देशक रह चुकी हैं जैसे कि:
** भारतीय सुदूर संवेदन
** भारतीय नेविगेशन कार्यक्रम

## पुरस्कार
*अंतरिक्ष विज्ञान के क्षेत्र में सेवाओं के लिए भारत की अंतरिक्ष विज्ञान सोसायटी द्वारा 2003 में स्वर्ण पदक का पुरस्कार
*२०११ आईआईआई के राष्ट्रीय डिजाइन और अनुसंधान फोरम (एनडीआरएफ) द्वारा सुमन शर्मा पुरस्कार
*२०१२ एशियाई संचार अंतरिक्ष यान के लिए एएसआई- इसरो मेरिट पुरस्कार
*जीएसएटी -१२ की प्राप्ति के लिए टीम के नेता होने के लिए २०१२ के इसरो टीम अवार्ड २०१२

## अंतरिक्ष-जीवन
अनुराधा इसरो में अपने खोज समूह की निर्देश हैं और वह इस समूह में इकलौती औरत हैं। हाल ही में हुए एक इंटरव्यु  में उन्होंने कहा कि उन्हें कभी कभी यह भूल जाता है कि वे एक औरत हैं क्यूंकि उन्हें उन्हें औरत होने के नाते इसरो में कोई विशेष सम्मान नहीं मिलता।

## सन्दर्भ

श्रेणी:विज्ञान में महिलाएं
श्रेणी:भारतीय महिला वैज्ञानिक
श्रेणी:जीवित लोग
श्रेणी:बंगलोर के लोग
सागरगत ज्वालामुखी

**सागरगत ज्वालामुखी** (submarine volcanoes) सागर और महासागरों में पृथ्वी की सतह पर स्थित में चीर, दरार या मुख होते हैं जिनसे मैग्मा उगल सकता है। बहुत से सागरगत ज्वालामुखी भौगोलिक तख़्तों के हिलने वाले क्षेत्रों में होते हैं, जिन्हें मध्य-महासागर पर्वतमालाओं के रूप में देखा जाता है। अनुमान लगाया गया है कि पृथ्वी पर उगला जाने वाला 75% मैग्मा इन्हीं मध्य-महासागर पर्वतमालाओं में स्थित सागरगत ज्वालामुखियों से आता है। हालांकि अधिकतर सागरगत ज्वालामुखी सागरों और महासागरों की गहराईयों में होते हैं, कुछ कम गहराई वाले पानी में भी मिलते हैं और इनके विस्फोटों में सामग्री वायुमंडल में उछाली जा सकती है। भूवैज्ञानिक अनुमान लगाते हैं कि सागरगत ज्वालामुखियों की संख्या 10 लाख से अधिक है, जिनमें से लगभग 75,000 सागर-फ़र्श से 1 किमी अधिक ऊँचा उठते हैं।

यह भी पाया जाता है कि सागर-फ़र्श पर स्थित जलतापीय छिद्र (hydrothermal vents), जिन से गरम जल बाहर निकलता रहता है और जो अपने इर्द-गिर्द जीवों के पनपने का स्थान देते हैं, अक्सर सागरगत ज्वालामुखियों के पास पाए जाते हैं।

## इन्हें भी देखें
* मध्य-महासागर पर्वतमाला
* भौगोलिक तख़्ता
* मैग्मा
* जलतापीय छिद्र

## सन्दर्भ

*
ज्वालामुखी
श्रेणी:ज्वालामुखी
श्रेणी:समुद्र-वैज्ञानिक पारिभाषिकी
मध्य-पूर्वी ओशियानी भाषाएँ

**मध्य-पूर्वी ओशियानी भाषाएँ** (Central–Eastern Oceanic languages) ओशियानी भाषा-परिवार की एक शाखा है, जो स्वयं ऑस्ट्रोनीशियाई भाषा-परिवार की एक शाखा है।

## इन्हें भी देखें
*ओशियानी भाषाएँ
*ऑस्ट्रोनीशियाई भाषा परिवार

## सन्दर्भ


श्रेणी:ओशियानी भाषाएँ
श्रेणी:ओशिआनिया की भाषाएँ
फावज़ीह खलीली

**फावज़ीह खलीली** () (जन्म ; १० अक्तूबर १९५८, मद्रास, भारत) एक पूर्व भारतीय महिला क्रिकेट खिलाड़ी है जो भारत की राष्ट्रीय महिला क्रिकेट टीम के लिए टेस्ट और एक दिवसीय अंतरराष्ट्रीय क्रिकेट मैचों में खेला करती थी। फावज़ीह घरेलू क्रिकेट तमिलनाडु के लिए खेला करती थी। इन्होंने कुल अपने कैरियर में ८ टेस्ट और १३ अंतरराष्ट्रीय वनडे मैच खेले थे।

## इन्हें भी देखें
* भारतीय महिला वनडे क्रिकेट खिलाड़ियों की सूची

## सन्दर्भ

श्रेणी:भारतीय महिला क्रिकेट खिलाड़ी
श्रेणी:भारतीय महिला एक दिवसीय अंतरराष्ट्रीय क्रिकेट खिलाड़ी
श्रेणी:भारतीय महिला टेस्ट क्रिकेट खिलाड़ी
श्रेणी:जीवित लोग
श्रेणी:1958 में जन्मे लोग
श्रेणी:१९९३ महिला क्रिकेट विश्व कप में खेलने वाली भारतीय खिलाड़ी
श्रेणी:१९७८ महिला क्रिकेट विश्व कप में खेलने वाली भारतीय खिलाड़ी
श्रेणी:महिला क्रिकेट बल्लेबाज
श्रेणी:महिला क्रिकेट विकेटकीपर
नित्या मेनन

**नित्या मेनन ** एक भारतीय फिल्म अभिनेत्री और पार्श्व गायक है। उसनेकन्नड़, मलयालम, तेलुगूऔर तमिल में अभिनय किया है।  उसने तेलुगू फिल्मों ''गुंडे जारी गलांथीयंड'' और *मल्ली मल्ली इधी  रानी रोजू* के लिए 2 फिल्मफेयर पुरस्कार जीते हैं।

## प्रारंभिक जीवन
नित्या मेनन का जन्म बैंगलोर, कर्नाटक में हुआ था और मणिपाल इंस्टीट्यूट ऑफ संचार से पत्रकारिता में अध्ययन किया। उसने एक बार एक साक्षात्कार में कहा कि वह अभिनेत्री बनना नहीं, बल्कि एक पत्रकार  बनना चाहती थी, चूंकि वह "एक आदर्शवादी" थी। लेकिन महसूस किया कि पत्रकारिता अब वह नहीं था "जो कभी यह हुआ करता था।"उसने फिर  एक फिल्मकार बनने का फैसला किया,चूंकि वह अपने विचार "फिल्मों के माध्यम से बेहतर "व्यक्त कर सकती थी। और उसने पुणे में छायांकन में  एक पाठ्यक्रम में  'दाखिला ले लिया। प्रवेश परीक्षा के दौरान उसकी मुलाकात नंदिनी रेड्डी से हुई, जिसने उस को "ब्रेनवाश" किया  और उसे अभिनय को अपना लेने के लिए आश्वस्त किया।  नंदिनी रेड्डी बाद में निर्देशक बन गई और अपनी पहली परियोजना में मुख्य महिला भूमिका  के लिए नित्या को हस्ताक्षर किया। 

## फिल्मोग्राफी

### अभिनेत्री के रूप में

### के रूप में पार्श्व गायक

|  गोबिंद मेनन 
|}

## पुरस्कार
मेनन को चार फ़िल्मफेयर अवार्ड्स मिल चुके हैं — तेलुगु फिल्म ''गुंडे जारी गलांथीयंड'' के लिए सर्वश्रेष्ठ अभिनेत्री, *मल्ली मल्ली ईदी रानी रोजू*  के लिए क्रिटिक्स सर्वश्रेष्ठ अभिनेत्री (तेलुगु), *[[मेर्सल]]* के लिए सहायक अभिनेत्री (तमिल) और *[[तिरुचित्रम्बालम]]* के लिए क्रिटिक्स सर्वश्रेष्ठ अभिनेत्री (तमिल) का पुरस्कार। उन्होंने दो नंदी अवार्ड्स भी जीते हैं: *आला मोड़ालेंदी* के लिए सर्वश्रेष्ठ अभिनेत्री और *मल्ली मल्ली ईदी रानी रोजू*  के लिए विशेष जूरी पुरस्कार। *तिरुचित्रम्बालम* में अपने अभिनय के लिए उन्हें सर्वश्रेष्ठ अभिनेत्री का राष्ट्रीय फ़िल्म पुरस्कार भी मिला। 

## सन्दर्भ

## बाहरी कड़ियाँ

श्रेणी:1980 दशक में जन्मे लोग
श्रेणी:भारतीय फ़िल्म अभिनेत्री
श्रेणी:जीवित लोग
नसीनु

**नसीनु** (Nasinu) प्रशांत महासागर के फ़िजी देश का एक बड़ा नगर है। यह विति लेवु द्वीप के मध्य-पूर्वी भाग में स्थित है। प्रशासनिक रूप से यह फ़िजी के मध्य विभाग के नाइतासीरी प्रान्त का भाग है। नसीनु में भारतीय मूल के लोगों की भारी संख्या है।

## इन्हें भी देखें
* नाइतासीरी प्रान्त
* मध्य विभाग, फ़िजी
* विति लेवु

## सन्दर्भ

श्रेणी:नाइतासीरी प्रान्त
श्रेणी:फ़िजी के आबाद स्थान
श्रेणी:विति लेवु
नउसोरी

**नउसोरी** (Nausori) प्रशांत महासागर के फ़िजी देश का चौथा सबसे बड़ा नगर है। यह विति लेवु द्वीप के पूर्वी भाग में रेवा नदी के किनारे बसा हुआ है। प्रशासनिक रूप से यह फ़िजी के मध्य विभाग के ताइलेवु प्रान्त का भाग है।

## चित्रदीर्घा
::*शीर्षक के लिए बिना क्लिक करे माउस चित्र पर लाएँ*

## इन्हें भी देखें
* ताइलेवु प्रान्त
* मध्य विभाग, फ़िजी
* विति लेवु

## सन्दर्भ

श्रेणी:ताइलेवु प्रान्त
श्रेणी:फ़िजी के आबाद स्थान
श्रेणी:विति लेवु
तोमानीवी पर्वत

**तोमानीवी पर्वत** (Mount Tomanivi), जो पहले **विक्टोरिया पर्वत** (Mount Victoria) कहलाता था, प्रशांत महासागर में स्थित फ़िजी देश का सबसे ऊँचा पर्वत है। यह उस देश के विति लेवु द्वीप की उत्तरी उच्चभूमियों में खड़ा है और वास्तव में एक मृत ज्वालामुखी है। विति लेवु द्वीप की मुख्य नदियाँ - रेवा नदी, नवुआ नदी, सिन्गातोका नदी और बा नदी - इसी पर्वत की ढलानों से शुरु होती हैं।

## इन्हें भी देखें
* विति लेवु
* रेवा नदी

## सन्दर्भ

श्रेणी:विति लेवु
श्रेणी:फ़िजी के पर्वत
श्रेणी:फ़िजी के ज्वालामुखी
श्रेणी:देशानुसार सर्वोच्च बिन्दु
लोमइवीती द्वीपसमूह

**लोमइवीती द्वीपसमूह** (Lau archipelago, Lau group) प्रशांत महासागर के दक्षिणी भाग में स्थित फ़िजी देश का एक द्वीपसमूह है। प्रशासनिक रूप से यह लोमइवीती प्रान्त में गठित है जो फ़िजी के पूर्वी विभाग में आता है। इसके 7 मुख्य और कई अन्य छोटे द्वीप हैं। इस द्वीपसमूह का सबसे बड़ा शहर 3,745 लोगों (सन् 1996 अनुमान) की आबादी वाला लेवुका है जो फ़िजी का सबसे पहला आधुनिक नगर था और सन् 1871 -1877 काल में देश की राजधानी भी रहा।

## इन्हें भी देखें
* लोमइवीती प्रान्त
* पूर्वी विभाग, फ़िजी

## सन्दर्भ

*
श्रेणी:फ़िजी के द्वीपसमूह
श्रेणी:प्रशांत महासागर के द्वीपसमूह
श्रेणी:लोमइवीती प्रान्त
कोरो सागर

**कोरो सागर** (Koro Sea) प्रशांत महासागर का एक सागर है। इसके पश्चिम में फ़िजी का विति लेवु द्वीप और पूर्व में फ़िजी का ही लाउ द्वीपसमूह स्थित है। सागर का नाम लोमइवीती द्वीपसमूह के कोरो द्वीप पर पड़ा है।

## इन्हें भी देखें
* विति लेवु
* लाउ द्वीपसमूह
* लोमइवीती द्वीपसमूह

## सन्दर्भ

श्रेणी:प्रशान्त महासागर के सागर
श्रेणी:फ़िजी के जलसमूह
श्रेणी:ओशिआनिया के सागर
तावुआ, फ़िजी

**तावुआ** (Tavua) प्रशांत महासागर के फ़िजी देश का एक नगर है। यह विति लेवु द्वीप के पश्चिमोत्तरी भाग में स्थित है। प्रशासनिक रूप से यह फ़िजी के पश्चिमी विभाग के बा प्रान्त का भाग है।

## इन्हें भी देखें
* बा प्रान्त
* पश्चिमी विभाग, फ़िजी
* विति लेवु

## सन्दर्भ

श्रेणी:बा प्रान्त
श्रेणी:फ़िजी के आबाद स्थान
श्रेणी:विति लेवु
सनाढ्य ब्राह्मण

सनाढ्य ब्राह्मण ( **जिन्हें** सनाढ्य ब्राह्मण, सनाढ ब्राह्मण, सानिद्य ब्राह्मण या सनाढ्य गौड़ ब्राह्मण )भी कहा जाता है । ब्राह्मणों की एक उपजाति है।इनका मुख्य संकेंद्रण भारत के पश्चिमी उत्तर प्रदेश, राजस्थान, दिल्ली और मध्य प्रदेश क्षेत्र में है। हिंदी कवि केशवदास मिश्र सनाढ्य थे और उन्होंने अपनी 'रामचंद्रिका' में उनके समुदाय की प्रशंसा की है।

## संदर्भ
श्रेणी:ब्राह्मण
श्रेणी:गोत्र
अंत्य संशोधन

ध्वनिकी के सन्दर्भ में, किसी पाइप से उत्पन्न आवृत्ति का शुद्ध मान प्राप्त करने के लिये उस पाइप की वास्तविक लम्बाई में एक छोटी सी लम्बाई जोड़नी पड़ती है, जिसे **अन्त्य संशोधन** (end correction) कहते हैं। इसका कारण यह है कि नोड (node), पाइप के खुले सिरे के ठीक ऊपर नहीम बनते बल्कि उससे कुछ दूर (ऊपर) बनते हैं। अन्त्य शोधन को  \Delta L  या  e  से निरूपित किया जाता है।

अन्त्य संशोधन  \Delta L  का मान निम्नलिखित है-

* एक सिरे पर बन्द तथा दूसरे सिरे पर खुले पाइप के लिये-
: \Delta L = 0.6 \cdot r = 0.3 \cdot D , 
जहाँ r गर्दन का हाइड्रालिक त्रिज्या है या D गर्दन का हाइड्रालिक व्यास है।

* दोनों सिरों पर खुले पाइप के लिये_
: \Delta L = 1.2 \cdot r = 0.6 \cdot D .

वास्तव में अन्त्य शोधन के लिये 0.3r से लेकर 0.6r तक के विभिन्न मान सुझाये गये हैं। लॉर्ड रैले ने सबसे पहले 1871 में अन्त्य शोधन का मान 0.3r दिया था।

श्रेणी:ध्वनिकी
मैरी सीकॉले

**मैरी जेन साकॉले** जमैका की एक प्रभावशाली व्यापारी थी। उन्होंने क्रीमियाई युद्ध के दौरान एक ब्रिटिश होटल की स्थापना करवाई। इस होटल के बारे में उन्होंने कहा कि यहाँ युद्ध के मैदान पे घायल सैनिको को सहायता प्रदान की जाएगी। १९९१ में मरणोपरांत उन्हें मेरिट जमैका आदेश सम्मान प्रदान किया गया। 
उन्होंने हर्बल दवा का ज्ञान कैरीबियाइयों से हासिल किया। क्रीमियाई युद्ध के दौरान सहायता के लिए उनके आवेदन को अस्विकृत कर दिया गया था। बाद में अपना होटल खोलने के बाद वे स्वयं यात्रा करके युद्ध में घायल होने वाले सैनिको की सहायता करने लगी। वे सेवाकर्मियो में अत्यधिक लोकप्रिय हो गयी। आज उन्हें जातीय पूर्वाग्रह का सफलतापूर्वक सामना करने वाले के रूप में याद किया जाता है। उनकी लिखी आत्मकथा-"श्रीमती सीकॉले की अद्भुत अद्वेंतुरेस"(१८५७) शुरुआती दौर की बहुत पहली आत्मकथाओ में से एक हैं, हलाकि इसकी सटीकता के कुछ पहलुओं पर पूछताछ भी की गयी है। इसके साथ ये भी दावा किया गया है कि सीकॉले की उप्लाभ्दियो को अतिरंजित कर दिया गया एक राजनितिक कारण से।

## प्रारंभिक जीवन
मैरी जेन सीकॉले का जन्म किंग्स्टन में मैरी जेन ग्रांट के रूप में हुआ था। उनके पिता, जेम्स ग्रांट एक स्कॉटिश ब्रिटिश सेना में लेफ्टिनेंट थे और माता एक दोक्ट्रेस थी, जों पारंपरिक कैरीबियान और अफ़्रीकी हर्बल उपचार का प्रयोग करती थी तथा उनकी माँ का होटल बलंड हॉल, बोर्डिंग हाउस उस समय के सबसे बेहतरीन होटलों में से एक माना जाता है। यही पर सीकॉले ने अपनी नर्सिंग कौशल हासिल की। सीकॉले की आत्मकथा के अनुसार उन्होंने चिकित्सा में प्रयोग अपनी माँ से सीखा उनकी माँ ने उनकी बहुत मदद की। सीकॉले को अपने दोनों वंशो जमैका और स्कॉटलैंड पे भाहूत गर्व था और वह खुद के लिए एक शब्द, क्रियोल का इस्तेमाल करती थी जों की नस्ली तटस्थ अर्थ में इस्तेमाल किया जाता है।
अपनी माँ के पास जाने से पहले सीकॉले ने अपना जीवन के कुछ साल एक बुजुर्ग महिला के साथ बिताये जिन्हें वह प्रकार आश्र्दाती बुलाती थी। वहाँ उनके साथ परिवार के सदस्यों जैसा व्यवहार किया जाता था और वहाँ उन्होंने अच्छी शिक्षा नभी प्राप्त की। स्कॉटलैंड के एक अधिकारी व एक सम्मानजनक व्यावसायिक की शिक्षित बेटी होने के रूप में उन्होंने जमैका समाज में एक उच्च स्तिथि का आयोजन किया।

## सन्दर्भ

श्रेणी:उद्यमी
श्रेणी:सामाजिक कार्यकर्ता
कुमारगुप्त तृतीय

यह प्राचीन भारत के प्रसिद्ध गुप्त राजवंश का राजा था। 

**कुमारगुप्त तृतीय** गुप्त वंश के पराक्रमी राजा नरसिंह गुप्त का पुत्र और उत्तराधिकारी था। वह गुप्त वंश का 24वाँ शासक था। इसके शासन काल में गुप्त साम्राज्य तेज़ीसे पतन की ओर बढ़ रहा था। कुमारगुप्त तृतीय गुप्त वंश का अन्तिम शासक था।

* कुमारगुप्त तृतीय ने अपने पिता नरसिंह गुप्त के समान ही सोने के सिक्के चलवाये और उसकी ही तरह अपने नाम के पीछे 'क्रमादित्य' उपाधि लगायीं।
* सिक्कों में मिलावट की मात्रा लगातार बढ़ती गई, जो इस समय के गुप्त शासकों के तेज़ीसे पतन की ओर जाने को स्पष्ट करता है।
* भितरी और नालंदा से प्राप्त मुहरों के अनुसार कुमारगुप्त तृतीय नरसिंह गुप्त का पुत्र और विष्णुगुप्त का पिता था। बहुत दिनों तक इसे भी सारनाथ अभिलेख में उल्लखित कुमारगुप्त समझा और कुमारगुप्त द्वितीय कहा जाता रहा। किंतु हाल ही में मिले प्रमाणों से ज्ञात होता है कि यह उससे सर्वथा भिन्न था और वह बुधगुप्त के परवर्ती काल के शासकों का था।
* इसके अतिरिक्त उत्तरवंशी गुप्त वंश में भी एक कुमारगुप्त हुआ था। उसने अफसर अभिलेख के अनुसार मौखरि ईशानवर्मन को पराजित किया था। वह विजय करता हुआ प्रयाग तक आया था और वहीं उसकी मृत्यु हुई।

## सन्दर्भ

श्रेणी:गुप्त राजवंश
पंचाचार्य

**पंचाचार्य** (पूर्व में **चतुराचार्य**) भारत के धार्मिक व्यक्ति हैं। पंचाचार्य का अर्थ पांच आचार्य अर्थात् पांच ऋषियों से हैं जिनमें रेणुकाचार्य, दारुकाचार्य, एकोरम, पंडिताराध्य और विश्वराध्य शामिल हैं। उनकी प्रतीमा शिवलिंग पर खड़ा ऋषि होता है। ये पांच मठों में विराजमान हैं जिन्हें वीरा (रंभपुरी), अद्धर्म (उज्जैनी), वैराग्य (केदार), सूर्य (श्रीशिलम) और ज्ञान (काशी) के नाम से जाना जाता है। रेणुकाचार्य को पहली बार शिवयोगी शिवाचार्य द्वारा रचित 15वीं सदी के संस्कृत भाषा के ग्रंथ सिद्धान्त शिखाणि में मिलता है। इसे पांच पीठों के लिए पवित्र ग्रंथ माना जाता है।

## सन्दर्भ

श्रेणी:हिन्दू गुरु
कुमारगुप्त द्वितीय

**कुमारगुप्त द्वितीय** प्राचीन भारत में तीसरी से पाँचवीं सदी तक शासन करने वाले गुप्त राजवंश का राजा था। इनकी राजधानी पाटलीपुत्र थी जो वर्तमान समय में पटना के रूप में बिहार की राजधानी है।

## सन्दर्भkumar gupta ke father kaun the

श्रेणी:गुप्त राजवंश
खुम्बु

अंगूठाकार|360x360पिक्सेल|खुम्बु क्षेत्र के नक्शे
**खुम्बु** (एवरेस्ट क्षेत्र के रूप में जाना जाता है) माउंट एवरेस्ट की नेपाली दिशा पर स्थित पूर्वोत्तर नेपाल का एक क्षेत्र है। यह सोलुखुम्बु जिला का हिस्सा है, जो सागरमाथा अंचल कि अन्तर्गत है।  खुम्बु मुख्य-खुम्बु के तीन उपक्षेत्र में से एक है विशेष रूप से थुलुङ और हिमालय की शेर्पा निपटान का, अन्य दो उपक्षेत्र में सोलु और बराग है। खुम्बु में नाम्चे बाज़ार शहर और गावोंमें खुम्जुङ, पंपोछे, फोर्चे इत्यादि शमिल है। एक प्रसिद्ध बौद्ध मठ तेंपोछे भी खुम्बु क्षेत्र में स्थित है।
[दाएँ|अंगूठाकार|खुम्बिला के पहाड़ के ऊपर बढ़ती [खुम्जुङ और खुन्दे, दो बड़े गांवों के क्षेत्र के साथ माउंट एवरेस्ट, ल्होचे और आमा डाबलम का दृश्य। ]]
अंगूठाकार|खुम्बु ग्लेशियर
खुम्बु की ऊंचाई, पृथ्वी पर सब से ऊंचा जगह 8,848 मीटर (29,029 फीट) माउंट एवरेस्ट शिखर सम्मेलन के लिए 3,300 मीटर (11,000 फीट) से चलता है। खुम्बु क्षेत्र दोनों सगरमाथा राष्ट्रीय उद्यान और सागरमाथा नेशनल पार्क बफर जोन, लुकल्हा और मोन्जो के बीच में शामिल है। खुम्बु एक ग्लेशियर 500,000 साल पहले का मानना था की पिछले महान हिमयुग परिणाम हो सकता है। लोनली प्लैनेट ने दुनिया की यात्रा करने में छठा सबसे अच्छा क्षेत्र में खुम्बु क्षेत्र स्थान दिया गया है।

## गांवों में खुम्बु क्षेत्र
अंगूठाकार|गांव के नाम्चे बाज़ार
* दिंपोछे 
* खुन्दे
* खुम्जुङ
* लोबुछे
* लुकल्हा
* नाम्चे बाज़ार
* तेंपोछे
* फोर्चे
* थामे 
* थमो
* पंपोछे
* फग्दिङ
* मोन्जो

## सन्दर्भ

## बाहरी कड़ियाँ

श्रेणी:नेपाल का भूगोल
राजेश्वरी चटर्जी

thumb|राजेश्वरी चटर्जी की मूर्ति, बिड़ला औद्योगिक और प्रौद्योगिकी संग्रहालय, कोलकाता, पश्चिम बंगाल, भारत
**राजेश्वरी चटर्जी** (२४ जनवरी १९२२- ३ सितम्बर २०१०) एक भारतीय वैज्ञानिक और एक शिक्षिका थी। वह कर्नाटक से पहली महिला इंजीनियर थी। भारतीय विज्ञान संस्थान (आईआईएससी), बंगलौर में उसके कार्यकाल के दौरान, चटर्जी एक प्रोफेसर थी और फिर बाद में इलेक्ट्रो-संचार इंजीनियरिंग विभाग के अध्यक्ष थी।

## प्रारंभिक जीवन और शिक्षा

चटर्जी का जन्म १९२२ में कर्नाटक में हुआ था। उन्होंने 'विशेष अंग्रेजी स्कूल " मे प्राथमिक शिक्षा प्राप्त की जो उनकी दादी द्वारा स्थापित किया गया था। अपनी स्कूली शिक्षा पूरी करने के बाद वह बेंगलुरु के सेंट्रल कॉलेज मे गए जहां उन्होंने गणित में बी.एस और एम एस सी की डिग्री प्राप्त की।
१९४३ में, उनकी एम एस सी के बाद, वह विद्युत प्रौद्योगिकी विभाग में भारतीय विज्ञान संस्थान (आईआईएससी), बंगलौर में एक शोध छात्र के रूप में संचार के क्षेत्र में शामिल हो गई।

१९४६ में, उनका दिल्ली सरकार द्वारा एक "उज्ज्वल छात्र" के रूप में चयनित किया और एक छात्रवृत्ति दिया गया, उच्च शिक्षा प्राप्त करने के लिए विदेश जाने के लिए और उन्होंने संयुक्त राज्य अमेरिका जाने का फैसला किया।

१९५३ में पीएचडी की डिग्री प्राप्त करने के बाद, वह भारत लौट आए और आईआईएससी पर विद्युत संचार इंजीनियरिंग विभाग में शामिल हो गई।

## पुरस्कार

*विद्युत और रेडियो इंजीनियरिंग के संस्थान से बेस्ट पेपर के लिए औन्त्बत्तेन पुरस्कार (यूके)
*इंस्टीट्यूशन ऑफ इंजीनियर्स से सर्वश्रेष्ठ शोध पत्र के लिए जय सी बोस मेमोरियल पुरस्कार
*इलेक्ट्रॉनिक्स और दूरसंचार इंजीनियर्स संस्थान से सबसे अच्छा अनुसंधान और शिक्षण कार्य के लिए रामलाल वाधवा पुरस्कार।

## सन्दर्भ

श्रेणी:भारतीय महिला वैज्ञानिक
एना ली फिशर

**एना ली फिशर** अमेरिकी रसायनज्ञ, चिकित्सक और NASA की अंतरिक्ष यात्री है। उनका जन्म २४ अगस्त १९४९ को न्यू यॉर्क शहर में हुआ था। उन्होंने अपनी ग्रेजुएशन १९६७ में सन पड्रो हाई स्कूल से की थी। उन्होंने अपने पूर्व अंतरिक्ष साथी बिल फिशर से शादी की थी और वह १९८४ में अंतरिक्ष में सबसे पहली माँ बनी। नासा में अपने कैरियर के दौरान, उन्हें तीन प्रमुख कार्यक्रमों के साथ शामिल किया गया:स्पेस शटल, अंतर्राष्टीय स्पेस स्टेशन, ओरियन प्रोजेक्ट। फिशर को जनवरी १९७८ में एक अंतरिक्ष यात्री के उम्मीदवार के रूप में चुना गया था। अगस्त १९७९ में, उन्होंने अपने प्रशिक्षण और मूल्यांकन की अवधि पूरी करके, अंतरिक्ष शटल मिशन उड़ान के कर्मीदल के विशेषज्ञ के रूप में काम के लिए खुदको उम्मीदवार बनाया। उन्होंने STS-5 और STS-7 की अंतरिक्ष उड़ान में वाहन एकीकृत परीक्षण और पेलोड के परीक्षण को समर्थित किया। उसके साथ-साथ उन्होंने कक्षीय उड़ान परीक्षण, लांच और लैंडिंग और बचाव प्रक्रियाओं के विकास के लिए दोनों चिकित्सा और परिचालन जानकारी प्रदान की और बचाव हेलीकाप्टरों में एक चिकित्सक के रूप में भी कार्य किया। एना ली फिशर STS-9 की यात्रा में उड़ान नियंत्रक थी। STS-51A की उड़ान के दौरान फिशर एक मिशन विशेषज्ञ भी थी। उसे उड़ान के पूरा होने के साथ, फिशर ने अंतरिक्ष में १९२ घंटो का लॉग इन समय पूरा किया। उन्हें बहुत से पुरस्कारों से सम्मानित किया गया जिनमे से NASA स्पेस फ्लाइट अवार्ड,मदर ऑफ़ द ईयर अवार्ड, कैलिफोर्निया साइंस सेंटर नारी का अवार्ड, यूसीएलए चिकित्सा पेशेवर एचीवमेंट अवार्ड आदि।

## सन्दर्भ

श्रेणी:महिला अंतरिक्ष यात्री
श्रेणी:अमेरिकी इंजीनियर
श्रेणी:अमेरिका के अंतरिक्षयात्री‎
बा (नगर)

**बा** (Ba) प्रशांत महासागर के फ़िजी देश का एक नगर है। यह विति लेवु द्वीप के पश्चिमोत्तरी भाग में, बा नदी के किनारे, लउतोका से 37 किलोमीटर और नान्दी से 62 किमी दूर स्थित है। प्रशासनिक रूप से यह फ़िजी के पश्चिमी विभाग के बा प्रान्त का भाग है। बा में भारतीय मूल के लोगों की बहुसंख्या है और यह एक कृषि-प्रधान क्षेत्र में बसा हुआ है।

## इन्हें भी देखें
* बा प्रान्त
* पश्चिमी विभाग, फ़िजी
* विति लेवु

## सन्दर्भ

श्रेणी:बा प्रान्त
श्रेणी:फ़िजी के आबाद स्थान
श्रेणी:विति लेवु
सावूसावू

**सावूसावू** (Savusavu) प्रशांत महासागर के फ़िजी देश का एक नगर है। यह वानुआ लेवु द्वीप के दक्षिणी तट पर स्थित है। प्रशासनिक रूप से यह फ़िजी के उत्तरी विभाग के थकाउन्द्रोवे प्रान्त का भाग है।

## चित्रदीर्घा
::*शीर्षक के लिए बिना क्लिक करे माउस चित्र पर लाएँ*

## इन्हें भी देखें
* थकाउन्द्रोवे प्रान्त
* उत्तरी विभाग, फ़िजी
* वानुआ लेवु

## सन्दर्भ

श्रेणी:थकाउन्द्रोवे प्रान्त
श्रेणी:फ़िजी के आबाद स्थान
श्रेणी:वानुआ लेवु
सिन्गातोका

**सिन्गातोका** (Sigatoka) प्रशांत महासागर के फ़िजी देश का एक नगर है। यह विति लेवु द्वीप के दक्षिणापश्चिमी भाग में, सिन्गातोका नदी के किनारे, नान्दी से 61 किमी दूर स्थित है। प्रशासनिक रूप से यह फ़िजी के पश्चिमी विभाग के नान्द्रोगा-नावोसा प्रान्त का भाग है। 

## नामोच्चारण
फ़िजीयाई भाषा को रोमन लिपि में लिखा जाता है लेकिन इसमें "g" व्यंजन का उच्चारण अंग्रेज़ी की भांति केवल "ग" न होकर "न्ग" होता है।

## स्थानीय आकर्षण
सिन्गातोका में हरे कृष्ण सम्प्रदाय का एक भव्य मंदिर है। शहर से 2 किमी पश्चिमोत्तर में सिन्गातोका नदी के किनारे "सिन्गातोका रेतीले टीले" (Sigatoka Sand Dunes) नामक पर्यटक आकर्षण है। पास में "कुला इको उद्यान" (Kula Eco Park) एक संरक्षित क्षेत्र है जहाँ कई देशों से 100 जातियों के लगभग 500 पक्षी देखने को मिलते हैं।

## चित्रदीर्घा
::*शीर्षक के लिए बिना क्लिक करे माउस चित्र पर लाएँ*

## इन्हें भी देखें
* नान्द्रोगा-नावोसा प्रान्त
* पश्चिमी विभाग, फ़िजी
* विति लेवु

## सन्दर्भ

श्रेणी:नान्द्रोगा-नावोसा प्रान्त
श्रेणी:फ़िजी के आबाद स्थान
श्रेणी:विति लेवु
नीलकण्ठ महादेव मन्दिर, कालिंजर

कालिंजर दुर्ग के पश्चिमी भाग में यहां के अधिष्ठाता देवता **[[नीलकंठ]] [[महादेव]]** का एक प्राचीन मंदिर भी स्थापित है। इस मंदिर को जाने के लिए दो द्वारों से होकर जाते हैं। रास्ते में अनेक गुफाएँ तथा चट्टानों को काट कर बनाई शिल्पाकृतियाँ बनायी गई हैं। वास्तुशिल्प की दृष्टि से यह मंडप चंदेल शासकों की अनोखी कृति है। मंदिर के प्रवेशद्वार पर परिमाद्र देव नामक चंदेल शासक रचित शिवस्तुति है व अंदर एक स्वयंभू शिवलिंग स्थापित है। मन्दिर के ऊपर ही जल का एक प्राकृतिक स्रोत है, जो कभी सूखता नहीं है। इस स्रोत से शिवलिंग का अभिषेक निरंतर प्राकृतिक तरीके से होता रहता है। बुन्देलखण्ड का यह क्षेत्र अपने सूखे के कारण भी जाना जाता है, किन्तु कितना भी सूखा पड़े, यह स्रोत कभी नहीं सूखता है।> कालिंजर दुर्ग में २४९ ई. में हैहय वंशी कृष्णराज का शासन था, एवं चतुर्थ शताब्दी में नागों का अधिकार हुआ, जिन्होंने यहाँ नीलकंठ महादेव का मन्दिर बनवाया।  चन्देल शासकों के समय से ही यहां की पूजा अर्चना में लीन चन्देल राजपूत जो यहां पण्डित का कार्य भी करते हैं, वे बताते हैं कि शिवलिंग पर उकेरे गये भगवान शिव की मूर्ति के कंठ का क्षेत्र स्पर्श करने पर सदा ही मुलायम प्रतीत होता है। यह भागवत पुराण के सागर मंथन के फलस्वरूप निकले हलाहल विष को पीकर, अपने कंठ में रोके रखने वाली कथा के समर्थन में साक्ष्य ही है। मान्यता है कि यहां शिवलिंग से पसीना भी निकलता रहता है।

## अबूझ पहेली
मंदिर के ठीक पीछे की तरफ पहाड़ काटकर पानी का कुंड बनाया गया है। माना जाता है कि इस प्राचीनतम किले में मौजूद खजाने का रहस्य भी इसी प्रतिलिपि में है, लेकिन आज तक कोई इसका पता नहीं लगा सका है। इस मंदिर के ऊपर पहाड़ है, जहां से पानी रिसता रहता है। बुंदेलखंड सूखे के कारण जाना जाता है, लेकिन कितना भी सूखा पड़ जाए, इस पहाड़ से पानी रिसना बंद नहीं होता है। कहा जाता है कि सैकड़ों साल से पहाड़ से ऐसे पानी निकल रहा है, ये सभी इतिहासकारों के लिए अबूझ पहेली की तरह है।

## निकटस्थ
ऊपरी भाग स्थित जलस्रोत हेतु चट्टानों को काटकर दो कुंड बनाए गए हैं जिन्हें स्वर्गारोहण कुंड कहा जाता है। इसी के नीचे के भाग में चट्टानों को तराशकर बनायी गई काल-भैरव की एक प्रतिमा भी है। इनके अलावा परिसर में सैकड़ों मूर्तियाँ चट्टानों पर उत्कीर्ण की गई हैं। शिवलिंग के समीप ही भगवती पार्वती एवं भैरव की मूर्तियाँ भी स्थापित हैं। प्रवेशद्वार के दोनों ही ओर ढेरों देवी-देवताओं की मूर्तियां दीवारों पर तराशी गयी हैं। कई टूटे स्तंभों के परस्पर आयताकार स्थित स्तंभों के अवशेष भी यहां देखने को मिलते हैं। इतिहासकारों के अनुसार कि इन पर छः मंजिला मन्दिर का निर्माण किया गया था। इसके अलावा भी यहाँ ढेरों पाषाण शिल्प के नमूने हैं, जो कालक्षय के कारण जीर्णावस्था में हैं।

## सन्दर्भ

## बाहरी कड़ियाँ

श्रेणी:कालिंजर
श्रेणी:उत्तर प्रदेश के हिन्दू तीर्थ
श्रेणी:नीलकंठ
श्रेणी:शिव मंदिर
श्रेणी:गुप्त राजवंश
मौमिता दत्ता

**मौमिता दत्ता** 2006 में अहमदाबाद में मौजूद अंतरिक्ष अनुप्रयोग केंद्र (Space Applications Centre) में शामिल हुए। तब से वे विभिन्न प्रकार के कुलीन परियोजनाएं जैसे कि- चंद्रयान-1, ओशियनसेट, रिसोर्ससैट और हाएसेट का हिस्सा रह चुकी हैं। उन्हें मंगल परियोजनाओं में मीथेन सेंसर के लिए परियोजना के आयोजक के तौर पर चुना गया था और वह ऑप्टिकल प्रणाली के विकास और सूचक के लक्षण वर्णन और अंशांकन के लिए जिम्मेदार थीं। इसरो की विभिन्न परियोजनाओं के लिए विभिन्न बहु-वर्णक्रमीय पेलोड और स्पेक्ट्रोमीटर के विकास में वे शामिल हैं। उनके अनुसंधान के क्षेत्र हैं - गैस सूचक का लघु रूप तैयार करना जो कि प्रकाशिकी के क्षेत्र में राज्य के अति-आधुनिक प्रौद्योगिकियों में शामिल है। 

## सन्दर्भ


श्रेणी:महिला वैज्ञानिक
श्रेणी:विज्ञान में महिलाएं
श्रेणी:भारतीय अंतरिक्ष अनुसंधान संगठन
श्रेणी:भारतीय महिला वैज्ञानिक
श्रेणी:भारतीय महिला
लामी, फ़िजी

**लामी** (Lami) प्रशांत महासागर के फ़िजी देश का एक बड़ा नगर है। यह विति लेवु द्वीप के दक्षिणपूर्वी भाग में स्थित है। प्रशासनिक रूप से यह फ़िजी के मध्य विभाग के रेवा प्रान्त का भाग है। लामी फ़िजी की राष्ट्रीय राजधानी सूवा से पश्चिमोत्तर दिशा में स्थित है।

## इन्हें भी देखें
* रेवा प्रान्त
* मध्य विभाग, फ़िजी
* विति लेवु

## सन्दर्भ

श्रेणी:रेवा प्रान्त
श्रेणी:फ़िजी के आबाद स्थान
श्रेणी:विति लेवु
रेवा नदी

**रेवा नदी** प्रशांत महासागर में स्थित फ़िजी द्वीप देश की सबसे चौड़ी नदी है। यह विति लेवु द्वीप पर तोमानीवी पर्वत की ढलानों में आरम्भ होती है और 145 किमी का दक्षिणपूर्व मार्ग तय करती है, जिसमें यह नउसोरी नगर से निकलकर सूवा के पास लउथाला खाड़ी में बह जाती है। विति लेवु का लगभग एक-तिहाई भाग इसके जलसम्भर क्षेत्र में आता है।

## इन्हें भी देखें
* तोमानीवी पर्वत
* नउसोरी

## सन्दर्भ

श्रेणी:फ़िजी की नदियाँ
श्रेणी:विति लेवु की नदियाँ
भारत में अफगानिस्तान के खिलाफ आयरलैंड क्रिकेट टीम 2017

आयरलैण्ड क्रिकेट टीम को मार्च 2017 में पांच एक दिवसीय अंतरराष्ट्रीय मैच (वनडे), तीन ट्वेंटी-20 अंतरराष्ट्रीय (टी20ई) और अफगानिस्तान के खिलाफ आईसीसी इंटरकांटिनेंटल कप मैच खेलने के लिए भारत का दौरा करना है। ग्रेटर नोएडा स्पोर्ट्स कॉम्प्लेक्स ग्राउंड, ग्रेटर नोएडा में सभी मैच खेले जाते हैं। अफगानिस्तान टी20ई सी श्रृंखला 3-0 से जीता और एकदिवसीय श्रृंखला 3-2।

## खिलाड़ी

आयरलैंड के जोशुआ लिटिल शिक्षा की प्रतिबद्धताओं के कारण दौरे से बाहर निकल गया। पीटर चेस को उनके प्रतिस्थापन के रूप में नामित किया गया था। बॉयड रैकिन आयरलैंड के टी20ई मैच से पीठ की चोट के कारण से बाहर हो गया था। वह एकदिवसीय श्रृंखला में खेलने के लिए फिट नहीं था, क्योंकि वह अभी भी पीठ की चोट से उबरने में सफल रहा है, टिम मुर्तगाह को कवर के रूप में टीम में जोड़ा गया था। रैंकिन को बाद में वनडे सीरीज़ से बाहर कर दिया गया था, उसके साथ पीटर चेज़ ने उन्हें कवर के रूप में नामांकित किया।

## टी20ई सीरीज
### 1ला टी20ई

### 2रा टी20ई

### 3रा टी20ई

## वनडे सीरीज
### 1ला वनडे

### 2रा वनडे

### 3रा वनडे

### 4था वनडे

### 5वा वनडे

## इंटरकांटिनेंटल कप मैच

## सन्दर्भ

श्रेणी:क्रिकेट टीमों के दौरे
श्रेणी:२०१७ में क्रिकेट
संध्या मजूमदार

**संध्या मजूमदार** (), एक पूर्व भारतीय महिला क्रिकेट खिलाड़ी है जिनका जन्म पश्चिम बंगाल के कोलकाता शहर में हुआ था। संध्या टीम के लिए टेस्ट और एक दिवसीय अंतरराष्ट्रीय क्रिकेट दोनों प्रारूपों में खेला करती थी। इन्होंने अपने कैरियर में कुल छः टेस्ट मैच और एक वनडे मैच खेला था। 

## सन्दर्भ

श्रेणी:भारतीय महिला क्रिकेट खिलाड़ी
श्रेणी:भारतीय महिला एक दिवसीय अंतरराष्ट्रीय क्रिकेट खिलाड़ी
श्रेणी:भारतीय महिला टेस्ट क्रिकेट खिलाड़ी
श्रेणी:जीवित लोग
श्रेणी:कोलकाता के लोग
श्रेणी:१९७८ महिला क्रिकेट विश्व कप में खेलने वाली भारतीय खिलाड़ी
श्रेणी:महिला क्रिकेट बल्लेबाज
तावेउनी

**तावेउनी** (Taveuni) प्रशांत महासागर में स्थित फ़िजी देश का तीसरा सबसे बड़ा द्वीप है। उस देश में केवल विति लेवु और वानुआ लेवु के दो द्वीप ही इस से अधिक क्षेत्रफल रखते हैं। यह भौगोलिक रूप से वानुआ लेवु द्वीपसमूह का भाग है और प्रशासनिक रूप से फ़िजी के उत्तरी विभाग के थकाउन्द्रोवे प्रान्त में सम्मिलित है। यह प्रशांत महासागर के फ़र्श से उठने वाले एक महान आकार के ढाल ज्वालामुखी के ऊपरी भाग पर स्थित है और 434 वर्ग किमी का क्षेत्रफल रखता है। इसपर 9,000 लोग बसे हुए हैं। यहाँ का पर्यावरण आज भी बहुत प्राकृतिक है जिसके कारण इसे फ़ीजी का उद्यान द्वीप भी कहा जाता है।

## इन्हें भी देखें
* थकाउन्द्रोवे प्रान्त
* विति लेवु
* वानुआ लेवु
* ढाल ज्वालामुखी

## सन्दर्भ

*
श्रेणी:थकाउन्द्रोवे प्रान्त
श्रेणी:फ़िजी के द्वीप
वी कृष्णस्वामी ऐयर

**वेंकटराम ऐयर कृष्णस्वामी ऐयर** (15 जून 1863 – 28 दिसम्बर 1911) भारत के एक अधिवक्ता तथा मद्रास उच्च न्यायालय के न्यायमूर्ति थे। उन्होने मद्रास संस्कृत महाविद्यालय की स्थापना की। वे ब्रिटिश कम्पनी 'आर्बुथनॉट ऐण्ड कम्पनी' (जो अक्टूबर १९०६ में दिवालिया हो गयी थी) के अंशधारक पर मुकदमा चलाने के लिये प्रसिद्ध है।

श्रेणी:भारत के अधिवक्ता
श्रेणी:1863 में जन्मे लोग
चामुंडि पर्वत

अंगूठाकार|चामुण्डि पर्वत का दृष्य
**चामुण्डि पर्वत** (कन्नड: ಚಾಮುಂಡಿ ಬೆಟ್ಟ), मैसूर से १३ किमी पूर्व में स्थित एक पहाड़ी है। इसकी समुद्र तल से औसत ऊँचाई १००० मीटर है। इसी पर्वत पर चामुण्डेश्वरी मंदिर स्थित है। यह एक प्रसिद्ध पर्यटन स्थल भी है।

श्रेणी:भारत में पर्यटन आकर्षण
श्रेणी:भारतीय पहाड़ियाँ
चामुण्डेश्वरी मंदिर

अंगूठाकार|चामुंडेश्वरी मंदिर
**चामुंडेश्वरी मंदिर**, मैसूर के चामुंडि पर्वत पर स्थित एक प्रसिद्ध हिन्दू मंदिर है। यह चामुण्डेश्वरी या दुर्गा का मन्दिर है। 

श्रेणी:भारत के मंदिर
ओडेयर राजवंश

**ओडियर राजवंश** भारत का एक राजवंश है जो 1399 से 1761 और पुनः 1799 से 1947 मैसूर राज्य के राजवंश। ओडियर राजवंश हिन्दू थे|भारत की स्वतंत्रता के पश्चात इस राज्य को भारत में मिला लिया गया।
 
इतिहास कहता है कि वे हिमालय के निकट उत्तरी क्षेत्र से कर्नाटक आए थे और वहां की प्राकृतिक सुंदरता को देखकर उनका निवास स्थान बना था। राजवंश की स्थापना 1399 में यदुराया वोडेयार ने की थी। उन्होंने 1423 तक विजयनगर साम्राज्य के तहत मैसूर पर शासन किया। यदुराया वोडेयार के बाद, मैसूर राज्य वाडियार शासकों द्वारा सफल रहा। इस प्रारंभिक अवधि में राज्य काफी छोटा रहा और विजयनगर साम्राज्य का एक हिस्सा था। 1565 में विजयनगर साम्राज्य के पतन के बाद, मैसूर साम्राज्य स्वतंत्र हो गया और 1799 तक ऐसा ही रहा।

कृष्णराज वाडियार III (1799-1868) के शासनकाल के दौरान, यह क्षेत्र ब्रिटिश साम्राज्य के नियंत्रण में आ गया। उनके उत्तराधिकारियों ने उनके शाही नाम की अंग्रेजी वर्तनी को वाडियार में बदल दिया और बहादुर की उपाधि ली। राजवंश के अंतिम दो राजाओं, कृष्णराज वाडियार चतुर्थ और जयचामाराजेंद्र वाडियार ने भी ब्रिटिश साम्राज्य के सबसे उत्कृष्ट आदेश के ब्रिटिश सजावट नाइट ग्रैंड क्रॉस को स्वीकार किया।

## ओडेयर वंश के शासक
# देव राय (1399 - 1423)
# हिरिय बॆट्टद चामराज ऒडॆयर् (1423 - 1459)
# तिम्मराज ऒडॆयर् (1459 - 1479)
# हिरिय चामराज ऒडॆयर् (1479 - 1513)
# हिरिय बॆट्टद चामराज ऒडॆयर् (इम्मडि) (1513 - 1553)
# बोळ चामराज ऒडॆयर् (1572 - 1576)
# बॆट्टद चामराज ऒडॆयर् (मुम्मडि) (1576 - 1578)
# राज ऒडॆयर् (1578 - 1617)
# चामराज ऒडॆयर् (1617 - 1637).
# इम्मडि राज ऒडॆयर् (1637 - 1638)
# रणधीर कंठीरव नरसराज ऒडॆयर् (1638 - 1659)
# दॊड्ड देवराज ऒडॆयर् (1659 - 1673)
# चिक्क देवराज ऒडॆयर् (1673 - 1704)
# कंठीरव नरसराज ऒडॆयर् (1704 - 1714)
# दॊड्ड कृष्नराज ऒडॆयर् (1732 - 1734)
# इम्मडि कृष्णराज ऒडॆयर् (1734 - 1766)
# बॆट्टद चामराज ऒडॆयर् (1770 - 1776)
# खासा चामराज ऒडॆयर् (1766 - 1796)
# मुम्मडि कृष्णराज ऒडॆयरु (1799 - 1868)
# मुम्मडि चामराज ऒडॆयर् (1868 - 1895)
# नाल्वडि कृष्णराज ऒडॆयरु (1895 - 1940)
# जयचामराज ऒडॆयर् (1940 - 1947)
## चित्र दीर्घा

File:Mysore Palace Morning.jpg|thumb|मैसूर राजमहल , जो परम्परा के अनुसार ओडियर राजाओं का सिंहासन रहा है।
File:HH Sri Chamarajendra Wadiyar X.jpg|thumb|चामराजेन्द्र ओडियर दशम
File:Chamarajendra Wadiyar X with his children.jpg|thumb|Chamarajendra Wadiyar X with his children
File:Marriage of H.H Sri Krishnaraja Wadiyar IV and Rana Prathap Kumari of Kathiawar.jpg|thumb|Marriage of H.H Sri Krishnaraja Wadiyar IV and Rana Prathap Kumari of Kathiawar
File:Maharani Vani Vilasa with grandson Jayachamarajendra Wadiyar.jpg|thumb|Maharani Vani Vilasa with grandson Jayachamarajendra Wadiyar
File:Jcrw1.jpg|thumb|Jayachamrajendra Wadiyar with Elizabeth II
File:Srikanta Wadiyar of Mysore.jpg|thumb|श्रीकान्त ओडियर
File:Maharajah of Mysore and Princes 1887.jpg|thumb|Maharaja Chamaraja X with two Princes in 1887


## सन्दर्भ

श्रेणी:भारत के राजवंश
वान डर वाल्स समीकरण

**वान डर वाल्स समीकरण** (van der Waals equation या van der Waals equation of state) गैसों के अवस्था का समीकरण है जिसे वान डर वाल्स ने 1877 में प्रस्तुत किया था। वास्तविक गैसें, आदर्श गैस समीकरण का ठीक से पालन नहीं करतीं , जबकि वान डर वाल्स का समीकरण काफी सीमा तक वास्तविक गैसों के व्यवहार का ठीक से वर्णन करता है।

:(P+a n^2/V^2)(V-n b)=n R T,
जहाँ *R* सार्वत्रिक गैस नियतांक है, *T* गैस का ताप है, *P* दाब है तथा *V* आयतन है।

अंगूठाकार|वान डर वाल्स के दाब-आयतन समतापी वक्र

## सन्दर्भ

## इन्हें भी देखें
* वान डर वाल्स बल
* आदर्श गैस समीकरण
* गैसों का द्रवण

श्रेणी:अवस्था के समीकरण
श्रेणी:गैस नियम
श्रेणी:इंजीनियरी ऊष्मागतिकी
भारत की इंटरनेट प्रदाता कंपनियां

यह **भारत में इंटरनेट प्रदाता कंपनियों की सूची** है। भारत में १४२ इंटरनेट सेवा प्रदाता (आईएसपी) हैं जो ३० जून २०१६ के अनुसार ब्रोडबैण्ड और नैरोबैण्ड सेवायें प्रदान करते हैं।

## ग्राहकों द्वारा
यह सूची ३१ मार्च २०१६ के अनुसार शीर्ष इंटरनेट सेवा प्रदाताओं की सूची को प्रदर्शित करती है। ब्रोडबैण्ड "५१२ केबीबीएस अथवा इससे अधिक डाउनलोड क्षमता वाले हमेशा चालू रहने वाले इंटरनेट सम्पर्क" को कहा जाता है।"

## अन्य उल्लेखनीय आइएसपी

## उद्यम/थोक केवल
*गेलटेल
*रेलवायर
*ट्यूलिप टेलीकॉम

## सन्दर्भ

## बाहरी कड़ियाँ
* डॉट वेबसाइट
* ट्राई जालस्थल

श्रेणी:Internet-related lists
श्रेणी:Internet service providers of India
इशिता काताल

**इशिता कत्याल** एक बाल लेखिका है, जो 2005 में पैदा हुई थी, और पुणे में विबियोर हाई स्कूल से टेड स्पीकर है। काताल एशिया-प्रशांत क्षेत्र में TEDx युवाओं की घटनाओं की सबसे कम उम्र की आयोजक है।

कत्याल ने पहली TEDx इवेंट अपने स्कूल पर 7 फ़रवरी  2015 को आयोजित की।  उसने नवम्बर 2015 में न्यूयॉर्क में टेड युवा सम्मेलन पर एक तकरीर की, जिसका शीर्षक था " आप अब क्या बनना चाहते हैं "। उस समय उस की दस वर्ष की आयु थी , वह सम्मेलन में बोलने वाली सबसे कम उम्र की भारतीय थी।    

## रचनाएँ
* 

## इन्हें भी देखें
* List of TED speakers

## सन्दर्भ

श्रेणी:2005 में जन्मे लोग
श्रेणी:जीवित लोग
मद्रपुरी संस्कृत महाविद्यालय

**मद्रपुरी संस्कृत महाविद्यालय** (Madras Sanskrit College) चेन्नै स्थित एक संस्कृत महाविद्यालय है जिसकी स्थापना १९०६ में हुई थी। इसके संस्थापक न्यायमूर्ति वी कृष्णस्वामी ऐयर थे। वर्तमान समय में यह महाविद्यालय मद्रास विश्वविद्यालय से सम्बद्ध है।

## बाहरी कड़ियाँ
*'''मद्रास सम्स्कृत महाविद्यालय''' का जालघर
*111-year-old Madras Sanskrit College goes digital

## सन्दर्भ

श्रेणी:संस्कृत अध्ययन से जुड़े संस्थान
श्रेणी:चेन्नई में शिक्षा
वानुआ लेवु द्वीपसमूह

**वानुआ लेवु द्वीपसमूह** (Vanua Levu Group) प्रशांत महासागर में स्थित फ़िजी देश के उत्तरी भाग में विस्तृत एक द्वीपसमूह है। इसका नाम इसके सबसे बड़े द्वीप, वानुआ लेवु, पर पड़ा है, जो (विति लेवु के बाद) फ़िजी का दूसरा सबसे बड़ा द्वीप भी है। इस द्वीपसमूह का दूसरा सबसे बड़ा द्वीप तावेउनी है, जो फ़िजी का तीसरा सबसे बड़ा द्वीप है। वानुआ लेवु और तावेउनी के अलवा, इसमें लउथाला, मतान्गी, नामेना लाला, न्गामेआ, राम्बी, वोरोवोरो और यान्दुआ ताम्बु के द्वीप भी प्रमुख हैं। कुल मिलाकर इस द्वीपसमूह का क्षेत्रफल 6,199 वर्ग किमी (2,393 वर्ग मील) है और सन् 1996 की जनगणना में इसके द्वीपों पर 1,40,016 लोगों की आबादी गिनी गई थी।

## इन्हें भी देखें
* वानुआ लेवु
* तावेउनी

## सन्दर्भ

*
श्रेणी:फ़िजी के द्वीपसमूह
श्रेणी:प्रशांत महासागर के द्वीपसमूह
हाइगेंस का सिद्धांत

**[[तरंग गति]] के विश्लेषण से सम्बन्धित एक विधि है जो निकट-क्षेत्र विवर्तन तथा दूर-क्षेत्र विवर्तन दोनों के विश्लेषण में सहायता करता है।

**

**[[श्रेणी:तरंग]]
[[श्रेणी:तरंग यान्त्रिकी]]**
स्वातंत्र्य कोटि

किसी निकाय के **स्वातंत्र्य कोटि** (degrees of freedom) से आशय उस तन्त्र में उपस्थित प्राचलों (पैरामीटर्स) की संख्या से है जो परस्पर निर्भर न हों बल्कि स्वतन्त्र हों। उदाहरण के लिये, किसी समतल में स्थित बिन्दु यदि केवल उस समतल में चलने के लिये स्वतन्त्र है तो उसकी स्वातंत्र्य कोटि **२** है।

'स्वातंत्र्य कोटि' का उपयोग कई क्षेत्रों में होता है, जो नीचे दिये गये हैं-
*(१) स्वातंत्र्य कोटि (यांत्रिकी)

*(२) स्वातंत्र्य कोटि (भौतिकी तथा रसायन)

*(३) स्वातंत्र्य कोटि (सांख्यिकी)

*(४) स्वातंत्र्य कोटि समस्या ( Degrees of freedom problem) - मोटर की गति को नियंत्रित करने की एक समस्या
मंजू शर्मा

**मंजू शर्मा** (जन्म १३ फरवरी १९४०) एक भारतीय जैव प्रौद्योगिकीविद् है और भारत में कई वैज्ञानिक अनुसंधान और नीति बनाने वाली संस्थाओं के व्यवस्थापक है। 
वह हाल ही में गांधीनगर, गुजरात में इंडियन इंस्टीट्यूट ऑफ एडवांस्ड रिसर्च के अध्यक्ष और कार्यकारी निदेशक है। वह भारतीय विज्ञान और प्रौद्योगिकी मंत्रालय में सचिव, बायोटेक्नोलॉजी विभाग में थे और और २००७ में उन्हें पद्म भूषण से सम्मानित किया गया था।

उन्होंने देश में कई संस्थानों की स्थापना में महत्वपूर्ण भूमिका निभाई, जिसमें नेशनल इंस्टीट्यूट ऑफ इम्यूनोलॉजी, नेशनल इंस्टीट्यूट ऑफ प्लांट जीनोम रिसर्च, लखनऊ और मदुरै में बायोमास रिसर्च सेंटर, दिल्ली विश्वविद्यालय में प्लांट आण्विक जीवविज्ञान इकाई और डीएनए फिंगरप्रिंटिंग और डायग्नोस्टिक्स के लिए केंद्र शामिल है।

## जीवन और काम

मंजू शर्मा, मदन मोहन मालवीय की पोती है जो उल्लेखनीय शिक्षाविद और राजनीतिज्ञ थे। वह विनोद प्रकाश शर्मा से विवाहित है, जो एक प्रसिद्ध मलेरीलोगिस्ट और कीटविज्ञानी है।

उन्होने लखनऊ विश्वविद्यालय से स्नातक किया, प्रथम आए और बीरबल साहनी मेमोरियल स्वर्ण पदक प्राप्त किया। उन्होंने १९६१ में लखनऊ विश्वविद्यालय में पीएचडी की उपाधि अर्जित की और फिर पर्ड्यू विश्वविद्यालय में पोस्ट डॉक्टरेट शोधकर्ता के रूप में काम किया। वह फिर वन अनुसंधान संस्थान, देहरादून में शामिल हो गई, जहां लकड़ी के पौधों के शोध के दौरान उन्होंने सिलिका सामग्री और लकड़ी की कठोरता के बीच एक संबंध स्थापित किया।

उन्होंने एक वरिष्ठ वैज्ञानिक अधिकारी के रूप में १९७४ में भारतीय विज्ञान और प्रौद्योगिकी विभाग में शामिल हुए।

## पुरस्कार और सम्मान

*महिला वैज्ञानिकों के लिए चांदबेन मोहनभाई पटेल औद्योगिक अनुसंधान पुरस्कार
*बोरलॉग पुरस्कार(१९९५)
*नेशनल एकेडमी ऑफ साइंसेज की पहली महिला राष्ट्रपति
*भारतीय विज्ञान कांग्रेस संघ के अध्यक्ष (१९९९)
*जीएम मोदी विज्ञान पुरस्कार (२००२)
*पद्म भूषण (२००७)
*मानद डॉक्टरेट, पर्ड्यू विश्वविद्यालय (२०१२)
*इंटरनेशनल काउंसिल फॉर साइंस फोरम ऑन साइंस फॉर विमेन की पहली अध्यक्ष थी।

## सन्दर्भ

श्रेणी:भारतीय महिला वैज्ञानिक
श्रेणी:विज्ञान में महिलाएं
श्रेणी:1940 में जन्मे लोग
श्रेणी:पद्म भूषण सम्मान प्राप्तकर्ता